CELEX: 32012R0173
Language: ro
Date: 2012-02-29 00:00:00
Title: Regulamentul de punere în aplicare (UE) nr. 173/2012 al Comisiei din 29 februarie 2012 de modificare a Regulamentului (UE) nr. 185/2010 în ceea ce privește clarificarea și simplificarea anumitor măsuri specifice de securitate a aviației  Text cu relevanță pentru SEE

1.3.2012   
            
            
               RO
            
            
               Jurnalul Oficial al Uniunii Europene
            
            
               L 59/1
            
         REGULAMENTUL DE PUNERE ÎN APLICARE (UE) NR. 173/2012 AL COMISIEI
   din 29 februarie 2012
   de modificare a Regulamentului (UE) nr. 185/2010 în ceea ce privește clarificarea și simplificarea anumitor măsuri specifice de securitate a aviației
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind normele comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
   întrucât:
   
               (1)
            
            
               Experiența dobândită la punerea în aplicare a Regulamentului (UE) nr. 185/2010 al Comisiei din 4 martie 2010 de stabilire a măsurilor detaliate de implementare a standardelor de bază comune în domeniul securității aviației (2) a demonstrat că este necesar să se aducă modificări minore modalităților de implementare a anumitor standarde comune de bază.
            
         
               (2)
            
            
               Modificările vizează clarificarea ori simplificarea anumitor măsuri specifice de securitate a aviației în vederea îmbunătățirii clarității juridice, a standardizării interpretării comune a legislației și a asigurării implementării optime a standardelor de bază comune în domeniul securității aviației.
            
         
               (3)
            
            
               Ele se referă la implementarea unui număr limitat de măsuri legate de controlul accesului, de activitățile de supraveghere și patrulare, de controlul de securitate al pasagerilor și bagajelor de cală, de măsurile de securitate pentru mărfuri, poștă, provizii de bord și de aeroport, de formarea personalului și de echipamentele de securitate.
            
         
               (4)
            
            
               Prin urmare, Regulamentul (UE) nr. 185/2010 trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului pentru securitatea aviației civile,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 185/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 februarie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 97, 9.4.2008, p. 72.
   
      (2)  JO L 55, 5.3.2010, p. 1.
   
      ANEXĂ
      Anexa la Regulamentul (CE) nr. 185/2010 se modifică după cum urmează:
      
                  1.
               
               
                  Punctul 1.1.3.4 se înlocuiește cu următorul text:
                  
                              „1.1.3.4.
                           
                           
                              Ori de câte ori persoane sau pasageri și membri ai echipajului care nu au fost supuși controlului de securitate și care sosesc din țări terțe care nu figurează în apendicele 4-B ar fi putut să aibă acces în părți critice, trebuie efectuată cât mai repede posibil o examinare de securitate a părților care ar fi putut fi contaminate, în scopul de a se asigura în mod rezonabil că acestea nu conțin articole interzise.
                              Se consideră că dispozițiile de la alineatul (1) sunt respectate în cazul aeronavelor supuse unei examinări de securitate.
                              Dispozițiile de la alineatul (1) nu se aplică în cazul în care persoanele care fac obiectul punctului 1.3.2 și punctului 4.1.1.7 au avut acces la părți critice.
                              În ceea ce privește pasagerii și membrii echipajului care sosesc din țări terțe care nu figurează în apendicele 4-B, alineatul (1) se aplică doar părților critice care sunt utilizate de bagajele de cală deja supuse controlului de securitate și/sau de pasagerii care pleacă și au fost deja supuși controlului de securitate și care nu pleacă cu aceeași aeronavă ca respectivii pasageri și membri ai echipajului.”
                           
                        
            
                  2.
               
               
                  La punctul 1.2.2.2 se adaugă următoarea teză:
                  „În mod alternativ, se poate acorda accesul după identificarea pozitivă prin intermediul verificării datelor biometrice.”
               
            
                  3.
               
               
                  La punctul 1.2.2.4 se adaugă următoarea teză:
                  „În cazul utilizării identificării biometrice, verificarea trebuie să asigure că persoana care intenționează să dobândească accesul în zonele de securitate cu acces restricționat deține una dintre autorizațiile enumerate la punctul 1.2.2.2 și că această autorizație este valabilă și nu a fost invalidată.”
               
            
                  4.
               
               
                  Se introduce următorul punct 1.2.6.9:
                  
                              „1.2.6.9.
                           
                           
                              Vehiculele care sunt utilizate numai în zona de operațiuni aeriene și care nu au permisiunea de a circula pe drumurile publice pot fi exceptate de la aplicarea punctelor 1.2.6.2-1.2.6.8, cu condiția să aibă un marcaj exterior clar care să indice faptul că sunt vehicule operaționale folosite în aeroportul respectiv.”
                           
                        
            
                  5.
               
               
                  La sfârșitul punctului 1.2.7.1 litera (c) se adaugă următorul text:
                  „ ; precum și
                  
                              (d)
                           
                           
                              distanțele dintre terminal sau punctul de acces și aeronava cu care au sosit sau vor pleca membrii echipajului.”
                           
                        
            
                  6.
               
               
                  Punctul 1.5.2 se înlocuiește cu următorul text:
                  
                              „1.5.2.
                           
                           
                              Frecvența și mijloacele cu care se efectuează activitățile de supraveghere și de patrulare trebuie să se bazeze pe o evaluare a riscurilor și trebuie aprobate de autoritatea competentă. Acestea trebuie să ia în considerare următoarele:
                              
                                          (a)
                                       
                                       
                                          mărimea aeroportului, inclusiv numărul și natura operațiunilor; precum și
                                       
                                    
                                          (b)
                                       
                                       
                                          configurația aeroportului, în special interconexiunile dintre zonele stabilite în aeroport; precum și
                                       
                                    
                                          (c)
                                       
                                       
                                          posibilitățile și limitările pe care le prezintă mijloacele utilizate în activitățile de supraveghere și de patrulare.
                                       
                                    La cerere, părțile din evaluarea riscurilor care se referă la frecvența și mijloacele de supraveghere și de patrulare trebuie puse la dispoziție în scris în scopul monitorizării conformității.”
                           
                        
            
                  7.
               
               
                  Punctul 4.1.3.4 se modifică după cum urmează:
                  
                              (a)
                           
                           
                              litera (c) se înlocuiește cu următorul text:
                              
                                          „(c)
                                       
                                       
                                          au fost obținute în zona de operațiuni aeriene, după punctul de control al cărților de îmbarcare, din puncte de vânzare care fac obiectul unor proceduri de securitate aprobate ca parte programului de securitate al aeroportului, cu condiția ca LAG să fie ambalate într-o pungă care are elemente de probare a integrității (STEB) și în interiorul căreia să se găsească o dovadă satisfăcătoare care să ateste achiziționarea din zona de operațiuni aeriene a respectivului aeroport în ultimele 24 de ore; sau”
                                       
                                    
                        
                              (b)
                           
                           
                              literele (e) și (f) se înlocuiesc cu următorul text:
                              
                                          „(e)
                                       
                                       
                                          au fost obținute într-un alt aeroport din UE, cu condiția ca LAG să fie ambalate într-o pungă care are elemente de probare a integrității, în interiorul căreia să se găsească o dovadă satisfăcătoare care să ateste achiziționarea din zona de operațiuni aeriene a respectivului aeroport în ultimele 24 de ore; sau
                                       
                                    
                                          (f)
                                       
                                       
                                          au fost obținute la bordul unei aeronave aparținând unui transportator aerian din UE, cu condiția ca LAG să fie ambalate într-o pungă care are elemente de probare a integrității, în interiorul căreia să se găsească o dovadă satisfăcătoare care să ateste achiziționarea la bordul respectivei aeronave în ultimele 24 de ore; sau”.
                                       
                                    
                        
            
                  8.
               
               
                  Punctul 5.3.3.2 se înlocuiește cu următorul text:
                  
                              „5.3.3.2.
                           
                           
                              Bagajele de cală care devin bagaje neînsoțite din cauza unor factori diferiți de cei menționați la punctul 5.3.2 trebuie scoase din aeronavă și supuse din nou controlului de securitate, înainte de a fi reîncărcate.”
                           
                        
            
                  9.
               
               
                  Punctul 6.0.2 se înlocuiește cu următorul text:
                  
                              „6.0.2.
                           
                           
                              Se consideră articole interzise în expedierile de mărfuri și poștă:
                              
                                          —
                                       
                                       
                                          dispozitivele explozive și incendiare asamblate care nu sunt transportate în conformitate cu normele de siguranță aplicabile”.
                                       
                                    
                        
            
                  10.
               
               
                  Se elimină punctul 6.0.3.
               
            
                  11.
               
               
                  Punctul 6.3.2.6 se înlocuiește cu următorul text:
                  
                              „6.3.2.6.
                           
                           
                              Documentația trebuie să fie disponibilă pentru inspecția de către autoritatea competentă în orice moment înainte de încărcarea expedierii în aeronavă și pe toată durata zborului sau timp de 24 de ore, dacă această durată este mai mare, și trebuie să conțină următoarele informații:
                              
                                          (a)
                                       
                                       
                                          codul unic alfanumeric de identificare a agentului abilitat, astfel cum a fost primit de la autoritatea competentă;
                                       
                                    
                                          (b)
                                       
                                       
                                          un cod unic de identificare a expedierii, precum numărul scrisorii de transport aerian – air waybill (exemplar de casă sau original);
                                       
                                    
                                          (c)
                                       
                                       
                                          conținutul expedierii, cu excepția expedierilor enumerate la punctul 6.2.3 literele (d) și (e) din Decizia Comisiei C(2010) 774 final din 13 aprilie 2010 (1);
                                       
                                    
                                          (d)
                                       
                                       
                                          statutul de securitate al expedierii, care să menționeze:
                                          
                                                      —
                                                   
                                                   
                                                      «SPX», însemnând că expedierea poate fi transportată în siguranță pe aeronave de pasageri, de marfă și de poștă; sau
                                                   
                                                
                                                      —
                                                   
                                                   
                                                      «SCO», însemnând că expedierea poate fi transportată în siguranță numai pe aeronave de marfă și de poștă; sau
                                                   
                                                
                                                      —
                                                   
                                                   
                                                      «SHR», însemnând că expedierea poate fi transportată în siguranță pe aeronave de pasageri, de marfă și de poștă, în conformitate cu cerințele pentru nivel ridicat de risc;
                                                   
                                                
                                    
                                          (e)
                                       
                                       
                                          motivul emiterii statutului de securitate, care să menționeze:
                                          
                                                      —
                                                   
                                                   
                                                      «KC», însemnând că a fost primită de la un expeditor cunoscut; sau
                                                   
                                                
                                                      —
                                                   
                                                   
                                                      «AC», însemnând că a fost primită de la un expeditor cu cont; sau
                                                   
                                                
                                                      —
                                                   
                                                   
                                                      mijloacele sau metoda de control de securitate utilizate; sau
                                                   
                                                
                                                      —
                                                   
                                                   
                                                      motivele pentru care expedierea a fost exceptată de la controlul de securitate;
                                                   
                                                
                                    
                                          (f)
                                       
                                       
                                          numele persoanei care a emis statutul de securitate sau o modalitate de identificare echivalentă, precum și data și ora emiterii;
                                       
                                    
                                          (g)
                                       
                                       
                                          codul unic de identificare, obținut de la autoritatea competentă, al oricărui agent abilitat care a acceptat statutul de securitate acordat unei expedieri de către un alt agent abilitat.
                                       
                                    
                        
            
                  12.
               
               
                  Punctul 6.3.2.7 se înlocuiește cu următorul text:
                  
                              „6.3.2.7.
                           
                           
                              În cazul expedierilor consolidate, cerințele de la punctele 6.3.2.5 și 6.3.2.6 vor fi considerate îndeplinite dacă:
                              
                                          (a)
                                       
                                       
                                          agentul abilitat care efectuează consolidarea reține informațiile necesare în temeiul punctului 6.3.2.6 literele (a)-(g), pentru fiecare expediere individuală, pe durata zborului sau zborurilor ori timp de 24 de ore, dacă această perioadă este mai mare; precum și
                                       
                                    
                                          (b)
                                       
                                       
                                          documentația care însoțește expedierea consolidată include codul de identificare alfanumeric al agentului abilitat care a efectuat consolidarea, un cod unic de identificare al expedierii consolidate și statutul de securitate al acesteia.
                                       
                                    Litera (a) nu se aplică expedierilor consolidate care sunt întotdeauna supuse controlului de securitate sau exceptate de la acesta în conformitate cu punctul 6.2.3 literele (d) și (e) din Decizia C(2010) 774 dacă agentul abilitat atribuie expedierii consolidate un cod cod unic de identificare și indică statutul de securitate și un singur motiv pentru care a fost emis acest statut de securitate.”
                           
                        
            
                  13.
               
               
                  Punctul 6.6.1.1 litera (a) se înlocuiește cu următorul text:
                  
                              „(a)
                           
                           
                              expedierile trebuie ambalate sau sigilate de către agentul abilitat, expeditorul cunoscut sau expeditorul cu cont astfel încât să se asigure că violarea acestora ar fi vizibilă; dacă acest lucru nu este posibil, trebuie luate măsuri alternative de protecție care să asigure integritatea expedierii; și”.
                           
                        
            
                  14.
               
               
                  La sfârșitul punctului 6.8.2.3 se adaugă următorul text:
                  „Până în iulie 2014, declarațiile privind statutul de securitate în conformitate cu punctul 6.3.2.6 litera (d) pentru mărfurile sau poșta care sosesc în UE pot fi emise de un transportator ACC3 sau de un transportator aerian care sosește dintr-o țară terță menționată în apendicele 6Fii; din iulie 2014, agenții abilitați menționați la punctul 6.8.3 pot emite de asemenea declarații privind statutul de securitate în acest caz.”
               
            
                  15.
               
               
                  A șaptea liniuță din apendicele 6-A se înlocuiește cu următorul text:
                  
                              „—
                           
                           
                              [numele societății] se va asigura că toți membrii personalului cu atribuții în domeniu beneficiază de o pregătire în conformitate cu capitolul 11 din anexa la Regulamentul (UE) nr. 185/2010 și cunosc atribuțiile în materie de securitate care le revin în cadrul programului de securitate al societății; și”.
                           
                        
            
                  16.
               
               
                  A doua teză de la titlul „Articole interzise” din apendicele 6-D se elimină.
               
            
                  17.
               
               
                  Apendicele 6-E se înlocuiește cu următorul text:
                  „APENDICELE 6-E
                  
                  DECLARAȚIA TRANSPORTATORULUI RUTIER DE MĂRFURI
                  În conformitate cu Regulamentul (CE) nr. 300/2008 privind norme comune în domeniul securității aviației civile și cu actele de punere în aplicare a acestuia,
                  confirm că, la colectarea, transportul, depozitarea și livrarea mărfurilor/poștei destinate transportului aerian cărora le-au fost aplicate măsuri de securitate [în numele numele agentului abilitat/transportatorului aerian care aplică măsuri de securitate pentru mărfuri sau poștă/expeditorului cunoscut/expeditorului cu cont], vor fi respectate următoarele proceduri de securitate:
                  
                              —
                           
                           
                              toți membrii personalului care transportă mărfurile destinate transportului aerian/poșta destinată transportului aerian vor fi beneficiat de pregătire generală de conștientizare în materie de securitate, în conformitate cu punctul 11.2.7 din anexa la Regulamentul (UE) nr. 185/2010;
                           
                        
                              —
                           
                           
                              se va verifica integritatea tuturor membrilor personalului care sunt recrutați și au acces la mărfurile destinate transportului aerian/poșta destinată transportului aerian. Această verificare trebuie să includă cel puțin o verificare a identității (dacă este posibil cu ajutorul unei cărți de identitate, al unui permis de conducere sau pașaport cu fotografie) și o verificare a CV-ului și/sau a recomandărilor furnizate;
                           
                        
                              —
                           
                           
                              compartimentele de mărfuri ale vehiculelor vor fi sigilate sau încuiate. Vehiculele cu prelată vor fi securizate cu corzi TIR. Zonele de încărcare ale camioanelor cu platformă plată vor fi ținute sub observație atunci când se transportă mărfuri destinate transportului aerian;
                           
                        
                              —
                           
                           
                              imediat înainte de încărcare, compartimentul de mărfuri va fi examinat, iar integritatea acestei examinări se va păstra până la finalizarea operațiunii de încărcare;
                           
                        
                              —
                           
                           
                              fiecare șofer va avea asupra sa cartea de identitate, pașaportul, permisul de conducere sau un alt document conținând fotografia sa, eliberat sau recunoscut de autoritățile naționale;
                           
                        
                              —
                           
                           
                              șoferii nu vor face opriri neprevăzute între punctul de colectare și cel de livrare. În cazul în care acest lucru este inevitabil, șoferul va verifica, la întoarcere, securitatea încărcăturii și integritatea încuietorilor și/sau a sigiliilor. Dacă descoperă orice urmă de intervenție, șoferul își va notifica superiorul, iar mărfurile destinate transportului aerian/poșta destinată transportului aerian nu vor fi livrate fără notificare la livrare;
                           
                        
                              —
                           
                           
                              transportul nu se va subcontracta unui terț decât în cazul în care și respectivul terț a semnat un contract de transportator rutier de mărfuri cu [același nume menționat anterior al agentului abilitat/expeditorului cunoscut/expeditorului cu cont sau numele autorității competente care a aprobat sau certificat transportatorul rutier de mărfuri]; precum și
                           
                        
                              —
                           
                           
                              nu se vor subcontracta alte servicii (de exemplu, depozitarea) către o altă parte în afara unui agent abilitat sau unei entități certificate sau aprobate și incluse pe o listă de către autoritatea competentă în vederea furnizării respectivelor servicii.
                           
                        Îmi asum întreaga responsabilitate pentru cele declarate în prezenta.
                  Numele:
                  Funcția în cadrul societății:
                  Denumirea și adresa societății:
                  Data:
                  Semnătura:”.
               
            
                  18.
               
               
                  Se adaugă punctul 8.0.4, cu următorul conținut:
                  
                              „8.0.4.
                           
                           
                              Lista articolelor interzise în proviziile de bord coincide cu lista din apendicele 4-C.”
                           
                        
            
                  19.
               
               
                  Punctul 8.1.4.2 se înlocuiește cu următorul text:
                  
                              „8.1.4.2.
                           
                           
                              Pentru a fi desemnată drept furnizor cunoscut, entitatea trebuie să depună «Declarația de angajament – furnizor cunoscut de provizii de bord» care figurează în apendicele 8-B fiecărei societăți căreia îi face livrări. Această declarație trebuie semnată de reprezentantul legal.
                              Declarația semnată rămâne în păstrarea societății căreia furnizorul cunoscut îi livrează proviziile, ca modalitate de validare.”
                           
                        
            
                  20.
               
               
                  Punctul 8.1.5 se înlocuiește cu următorul text:
                  „8.1.5.   Măsuri de securitate care trebuie aplicate de transportatorii aerieni, furnizorii abilitați și furnizorii cunoscuți
                  
                  
                              8.1.5.1.
                           
                           
                              Transportatorii aerieni, furnizorii abilitați și furnizorii cunoscuți de provizii de bord au următoarele obligații:
                              
                                          (a)
                                       
                                       
                                          să numească o persoană responsabilă cu securitatea în cadrul societății; precum și
                                       
                                    
                                          (b)
                                       
                                       
                                          să se asigure că persoanele care au acces la proviziile de bord beneficiază de pregătire generală de conștientizare în materie de securitate în conformitate cu punctul 11.2.7 înainte de a li se acorda acces la aceste provizii; precum și
                                       
                                    
                                          (c)
                                       
                                       
                                          să nu permită accesul neautorizat la propriile spații de lucru și provizii de bord; precum și
                                       
                                    
                                          (d)
                                       
                                       
                                          să asigure, în mod rezonabil, că niciun articol interzis nu este disimulat în proviziile de bord; precum și
                                       
                                    
                                          (e)
                                       
                                       
                                          să aplice sigilii cu elemente de probare a inviolabilității tuturor vehiculelor și/sau containerelor folosite pentru transportul proviziilor de bord ori să le protejeze fizic.
                                       
                                    Litera (e) nu se aplică în timpul transportului în zona de operațiuni aeriene.
                           
                        
                              8.1.5.2
                           
                           
                              Dacă un furnizor cunoscut utilizează pentru transportul proviziilor o altă societate care nu este furnizor cunoscut al transportatorului aerian sau al furnizorului abilitat, furnizorul cunoscut se asigură că se respectă toate măsurile de securitate prevăzute la punctul 8.1.5.1.
                           
                        
                              8.1.5.3
                           
                           
                              Măsurile de securitate care trebuie să fie aplicate de un transportator aerian și de un furnizor abilitat fac de asemenea obiectul dispozițiilor suplimentare prevăzute într-o decizie separată a Comisiei.”
                           
                        
            
                  21.
               
               
                  A șaptea liniuță din apendicele 8-A se înlocuiește cu următorul text:
                  
                              „—
                           
                           
                              [numele societății] se va asigura că toți membrii personalului cu atribuții în domeniu beneficiază de o pregătire în conformitate cu capitolul 11 din anexa la Regulamentul (UE) nr. 185/2010 și cunosc atribuțiile în materie de securitate care le revin în cadrul programului de securitate al societății; și”.
                           
                        
            
                  22.
               
               
                  APENDICELE 8-B se înlocuiește cu următorul text:
                  „APENDICELE 8-B
                  
                  DECLARAȚIE-ANGAJAMENT
                  
                     FURNIZOR CUNOSCUT DE PROVIZII DE BORD
                  
                  În conformitate cu Regulamentul (CE) nr. 300/2008 privind norme comune în domeniul securității aviației civile și cu actele de punere în aplicare a acestuia,
                  declar că:
                  
                              —
                           
                           
                              [numele societății]:
                              
                                          (a)
                                       
                                       
                                          va numi o persoană responsabilă cu securitatea în cadrul societății; și
                                       
                                    
                                          (b)
                                       
                                       
                                          se va asigura că persoanele care au acces la proviziile de bord beneficiază de pregătire generală de conștientizare în materie de securitate în conformitate cu punctul 11.2.7 din anexa la Regulamentul (UE) nr. 185/2010 înainte de a li se acorda acces la aceste provizii; și
                                       
                                    
                                          (c)
                                       
                                       
                                          nu va permite accesul neautorizat la propriile spații de lucru și provizii de bord; și
                                       
                                    
                                          (d)
                                       
                                       
                                          se va asigura, în mod rezonabil, că niciun articol interzis nu este disimulat în proviziile de bord; și
                                       
                                    
                                          (e)
                                       
                                       
                                          va aplica sigilii cu elemente de probare a inviolabilității tuturor vehiculelor și/sau containerelor folosite pentru transportul proviziilor de bord ori le va proteja fizic (această măsură nu se aplică în timpul transportului în zona de operațiuni aeriene).
                                       
                                    Dacă se utilizează la transportul proviziilor o altă societate care nu este furnizor cunoscut al transportatorului aerian sau al furnizorului abilitat, [numele societății] se asigură că se respectă toate măsurile de securitate menționate anterior.
                           
                        
                              —
                           
                           
                              în scopul asigurării conformității, [numele societății] va coopera în totalitate în cadrul tuturor inspecțiilor, după cum i se solicită, și va acorda acces la toate documentele, conform solicitărilor formulate de inspectori;
                           
                        
                              —
                           
                           
                              [numele societății] va informa [numele transportatorului aerian sau al furnizorului abilitat căruia îi furnizează provizii de bord] despre orice încălcare gravă a normelor de securitate și despre orice circumstanță care ridică suspiciuni cu privire la proviziile de bord, în special despre orice tentativă de disimulare a unor articole interzise în provizii;
                           
                        
                              —
                           
                           
                              [numele societății] se va asigura că toți membrii personalului cu atribuții în domeniu beneficiază de o pregătire în conformitate cu capitolul 11 din anexa la Regulamentul (UE) nr. 185/2010 și cunosc atribuțiile în materie de securitate care le revin; și
                           
                        
                              —
                           
                           
                              [numele societății] va informa [numele transportatorului aerian sau al furnizorului abilitat căruia îi furnizează provizii de bord] în cazul în care:
                              
                                          (a)
                                       
                                       
                                          își încetează activitatea; sau
                                       
                                    
                                          (b)
                                       
                                       
                                          nu mai poate îndeplini cerințele legislației UE în materie.
                                       
                                    
                        Îmi asum întreaga responsabilitate pentru cele declarate în prezenta.
                  Reprezentantul legal:
                  Numele:
                  Data:
                  Semnătura:”.
               
            
                  23.
               
               
                  Se adaugă punctul 9.0.4, cu următorul conținut:
                  
                              „9.0.4
                           
                           
                              Lista articolelor interzise în proviziile de aeroport coincide cu lista din apendicele 4-C.”
                           
                        
            
                  24.
               
               
                  Punctul 9.1.1.1 se înlocuiește cu următorul text:
                  
                              „9.1.1.1.
                           
                           
                              Proviziile de aeroport trebuie supuse controlului de securitate înainte de a se permite introducerea lor în zonele de securitate cu acces restricționat, cu excepția cazului în care:
                              
                                          (a)
                                       
                                       
                                          proviziilor li s-au aplicat măsurile de securitate necesare de către un operator aeroportuar care le livrează la propriul aeroport, respectivele provizii fiind protejate de orice intervenție neautorizată din momentul aplicării acestor măsuri până la livrarea în zona de securitate cu acces restricționat; sau
                                       
                                    
                                          (b)
                                       
                                       
                                          proviziilor le-au fost aplicate măsurile de securitate necesare de către un furnizor cunoscut și proviziile au fost protejate de orice intervenție neautorizată din momentul aplicării acestor măsuri până la livrarea în zona de securitate cu acces restricționat.”
                                       
                                    
                        
            
                  25.
               
               
                  Punctul 9.1.3.2 se înlocuiește cu următorul text:
                  
                              „9.1.3.2.
                           
                           
                              Pentru a fi desemnată drept furnizor cunoscut, entitatea trebuie să transmită operatorului aeroportuar «Declarația-angajament – furnizor cunoscut de provizii de aeroport» astfel cum este prezentată în apendicele 9-A. Această declarație trebuie semnată de reprezentantul legal.
                              Declarația semnată trebuie să rămână în păstrarea operatorului aeroportuar ca modalitate de validare.”
                           
                        
            
                  26.
               
               
                  Punctul 9.1.4 se înlocuiește cu următorul text:
                  „9.1.4.   Măsuri de securitate care trebuie aplicate de un furnizor cunoscut sau de un operator aeroportuar
                  
                  Un furnizor cunoscut de provizii de aeroport sau un operator aeroportuar care livrează provizii de aeroport în zona de securitate cu acces restricționat are următoarele obligații:
                  
                              (a)
                           
                           
                              va numi o persoană responsabilă cu securitatea în cadrul societății; precum și
                           
                        
                              (b)
                           
                           
                              se va asigura că persoanele care au acces la proviziile de aeroport beneficiază de pregătire generală de conștientizare în materie de securitate în conformitate cu punctul 11.2.7 din anexa la Regulamentul (UE) nr. 185/2010 înainte de a li se permite accesul la aceste provizii; și
                           
                        
                              (c)
                           
                           
                              nu va permite accesul neautorizat la propriile spații de lucru și provizii de aeroport; și
                           
                        
                              (d)
                           
                           
                              se va asigura, în mod rezonabil, că niciun articol interzis nu este disimulat în proviziile de aeroport; și
                           
                        
                              (e)
                           
                           
                              va aplica sigilii cu elemente de probare a inviolabilității tuturor vehiculelor și/sau containerelor folosite pentru transportul proviziilor de aeroport ori le va proteja fizic (această măsură nu se aplică în timpul transportului în zona de operațiuni aeriene).
                           
                        Litera (e) nu se aplică în timpul transportului în zona de operațiuni aeriene.
                  Dacă un furnizor cunoscut utilizează pentru transportul proviziilor la aeroport o altă societate care nu este furnizor cunoscut al operatorului aeroportuar, furnizorul cunoscut se asigură că se respectă toate măsurile de securitate prevăzute la prezentul punct.”
               
            
                  27.
               
               
                  Apendicele 9-A se înlocuiește cu următorul text:
                  „APENDICELE 9-A
                  
                  DECLARAȚIE-ANGAJAMENT
                  
                     FURNIZOR CUNOSCUT DE PROVIZII DE AEROPORT
                  
                  În conformitate cu Regulamentul (CE) nr. 300/2008 privind norme comune în domeniul securității aviației civile și cu actele de punere în aplicare a acestuia,
                  declar că:
                  
                              —
                           
                           
                              [numele societății] se obligă:
                              
                                          (a)
                                       
                                       
                                          să numească o persoană responsabilă cu securitatea în cadrul societății; precum și
                                       
                                    
                                          (b)
                                       
                                       
                                          să se asigure că persoanele care au acces la proviziile de aeroport beneficiază de pregătire generală de conștientizare în materie de securitate în conformitate cu punctul 11.2.7 din anexa la Regulamentul (UE) nr. 185/2010 înainte de a li se permite accesul la aceste provizii; precum și
                                       
                                    
                                          (c)
                                       
                                       
                                          să nu permită accesul neautorizat la propriile spații de lucru și provizii de aeroport; precum și
                                       
                                    
                                          (d)
                                       
                                       
                                          să asigure, în mod rezonabil, că niciun articol interzis nu este disimulat în proviziile de aeroport; precum și
                                       
                                    
                                          (e)
                                       
                                       
                                          să aplice sigilii cu elemente de probare a inviolabilității tuturor vehiculelor și/sau containerelor folosite pentru transportul proviziilor de aeroport ori să le protejeze fizic (prezenta literă nu se aplică în timpul transportului în zona de operațiuni aeriene).
                                       
                                    Dacă se utilizează la transportul proviziilor o altă societate care nu este furnizor cunoscut al operatorului aeroportuar, [numele societății] se asigură că se respectă toate măsurile de securitate menționate anterior.
                           
                        
                              —
                           
                           
                              în scopul asigurării conformității, [numele societății] va coopera în totalitate în cadrul tuturor inspecțiilor, după cum i se solicită, și va acorda acces la toate documentele, conform solicitărilor formulate de inspectori;
                           
                        
                              —
                           
                           
                              [numele societății] va informa [numele operatorului aeroportuar] despre orice încălcare gravă a normelor de securitate și despre orice circumstanță care ridică suspiciuni cu privire la proviziile de aeroport, în special despre orice tentativă de disimulare a unor articole interzise în provizii;
                           
                        
                              —
                           
                           
                              [numele societății] se va asigura că toți membrii personalului cu atribuții în domeniu beneficiază de o pregătire în conformitate cu capitolul 11 din anexa la Regulamentul (UE) nr. 185/2010 și cunosc atribuțiile în materie de securitate care le revin în cadrul programului de securitate al societății; și
                           
                        
                              —
                           
                           
                              [numele societății] va informa [numele operatorului aeroportuar] în cazul în care:
                              
                                          (a)
                                       
                                       
                                          își încetează activitatea; sau
                                       
                                    
                                          (b)
                                       
                                       
                                          nu mai poate îndeplini cerințele legislației UE în materie.
                                       
                                    
                        Îmi asum întreaga responsabilitate pentru cele declarate în prezenta.
                  Reprezentantul legal:
                  Numele:
                  Data:
                  Semnătura:”.
               
            
                  28.
               
               
                  Se adaugă punctul 11.2.7, cu următorul conținut:
                  „11.2.7.   Pregătirea persoanelor care necesită conștientizare în materie de securitate generală
                  
                  Pregătirea al cărei scop este conștientizarea în materie de securitate generală trebuie să aibă ca rezultat dobândirea următoarelor competențe:
                  
                              (a)
                           
                           
                              cunoașterea actelor precedente de intervenție ilicită în domeniul aviației civile, a actelor teroriste și a amenințărilor actuale;
                           
                        
                              (b)
                           
                           
                              conștientizarea cu privire la cerințele legale aplicabile;
                           
                        
                              (c)
                           
                           
                              cunoașterea obiectivelor și a organizării din domeniul securității aviației în mediul lor de lucru, inclusiv a obligațiilor și responsabilităților persoanelor care aplică măsuri de securitate;
                           
                        
                              (d)
                           
                           
                              cunoașterea procedurilor de raportare; precum și
                           
                        
                              (e)
                           
                           
                              capacitatea de a reacționa în mod corespunzător în cazul unor incidente de securitate.
                           
                        Persoanele care urmează pregătirea de conștientizare în materie de securitate generală trebuie să demonstreze că înțeleg toate subiectele menționate la prezentul punct înainte de a-și exercita atribuțiile.”
               
            
                  29.
               
               
                  Punctul 11.4.2 litera (a) se înlocuiește cu următorul text:
                  
                              „(a)
                           
                           
                              pentru competențele dobândite în cadrul pregătirii inițiale de bază, specifice și de conștientizare în materie de securitate, cel puțin o dată la cinci ani sau, în cazul în care respectivele competențe nu au fost exercitate timp de peste șase luni, înainte de reluarea sarcinilor de securitate; și”.
                           
                        
            
                  30.
               
               
                  Punctul 12.7.2.2 se înlocuiește cu următorul text:
                  
                              „12.7.2.2.
                           
                           
                              Toate echipamentele utilizate la controlul de securitate al lichidelor, aerosolilor și gelurilor (LAG) trebuie să corespundă standardului 1.
                              Standardul 1 expiră la 29 aprilie 2016.”
                           
                        
            
         (1)  Nepublicată.”